সোভিয়েত ইউনিয়নের ভাষাবিতর্ক স্ট্যালিনের নজরে আনেন জর্জিয়ান সেন্ট্রাল কমিটির প্রধান সম্পাদক ক্যানডিড শার্কভিয়ানী (Kandid Charkviani)। যার মাধ্যমে এই বিতর্ক শুরু হয়েছিল, সেই নিকোলাই ইয়াকভলেভিচ মার (১৮৬৪-১৯৩৪) অবশ্য অনেক আগেই মারা গিয়েছিলেন। কিন্তৃ ১৯২৪ সাল থেকে শুরু করে জীবনের শেষ পর্যন্ত নিকোলাই ইয়াকভলেভিচ মার (Nikolay Yakovlevich Marr) কাজ করে গেছেন ‘মার্কসীয় ভাষাবিজ্ঞানের’ কাঠামো নির্মাণের লক্ষ্যে। নিকোলাইয়ের ‘মার্কসীয় ভাষাবিজ্ঞান’ নিয়ে আপত্তি তোলায় ভাষাবিদদের অনেককেই হয়রানির শিকার হতে হয়েছে, অভিযুক্ত হতে হয়েছে নানাভাবে। কিন্তু সদ্য প্রতিষ্ঠিত সমাজতান্ত্রিক রাষ্ট্রে শ্রেণিতাড়না এত তীব্র ছিল যে, জীবদ্দশায় বিতর্কিত হতে হয়নি ককেশিয় ভাষাসমূহের বিশেষজ্ঞ নিকোলাই ইয়াকভলেভিচকে।